'Abre los ojos' dantza ikuskizuna egingo dute Despertar los sentidos taldekoek zapatuan - Elgeta - 2013-12-21 - Goiena.eus\n'Abre los ojos' dantza ikuskizuna egingo dute Despertar los sentidos taldekoek zapatuan\nAitziber Aranburuzabala 2013-12-19 09:43\nSarah Ramirezek sortutakoa da; down sindromea dutenen konpainia.\nHirugarrenez igoko da Espaloiko oholtzara zapatuan, 18:00etan, Bizkaiko Despertar Los Sentidos dantza konpainia. Down sindromea duten hamaika dantzarik flamenkoa eta dantza garaikidea uztartzen dituen Abre los ojos ikuskizuna ekarriko dute. Leihatilan eta espaloia.com atarian daude sarrerak, zortzi eurotan.\nElgetakoa gustuko duten antzokia dela dio Sarah Ramirezek, konpainiako zuzendari eta koreografoak: "Sekulako babesa ematen digute; ikuskizun berri bat egin orduko, Josu de Vegak segituan deitzen digu hara joateko. Zoritxarrez, ez zaigu sarritan gertatzen, gogor borrokatu behar izaten dugu gure taldea gainontzeko dantza taldeak besteko seriotasunez har dezaten".\nFlamenkoa dantza garaikideaz\nAurrez egindako bi ikuskizunak apurtu guran, flamenkoa dakarte oraingoan: "Egiten dugun lan bakoitzeko, pauso bat gehiago ematea eskatzen diet, badakit-eta eskatutako guztia emateko ahalmena dutela; bete-betean sinisten dut eurengan eta horrela egin dut konpainia sortzeko erabakia hartu nuenetik. Flamenkoa dantzatzeko proposatuta, besteak beste, zapata bereziekin dantzatzera bultzatu ditut, horrek dakarren zailtasunekin", azaldu du Ramirezek.\nBaserri giroan kokatuta dago ordubeteko iraupena duen Abre los ojos lana, eta, dantzaren bitartez, askotariko sentimendu eta egoerak erakusten dituzte protagonistek: amodioa, desamodioa, desleialtasuna eta sentsualitatea, besteak beste.\nMaila handiko artistak\nAlberto Herreros, Saioa Larrea, Mikel Martija, Zaloa Unda, Ana Mota, Patricia Villar, Urtzi Urrutia, Jone Hernandez, Leire Zelaia, Ainara Rabanal eta Maribi Cordoba dira Elgetan dantzan ikusiko ditugun Despertar Los Sentidos taldeko artistak. Protagonista horiekin batera, aurrez aipatutako Jose Manuel Palacios flamenko-dantzariak ere egingo du dantzan".


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Autoebaluazioa, idazkuntzaren zerbitzura?\nAutoebaluazioa, idazkuntzaren zerbitzura?\nArgitaratua: astelehena, 11 ekaina 2018, 10:28\nRibas y Seix, Teresa\nAutoebaluatzen ikastea idazten ikastearen aldagai bilaka daitekeenez, autoebaluazioaz dihardugunean zertaz ari garen azaltzea merezi duela dio Teresa Ribas-ek emanaldi honetan, autoebaluazioaren bidean jartzen den ikaslea hizkuntza gehiago eta sendoago ikastera iritsiko delakoan.\nIdazten ikastea prozesu konplexua da.\nIkasketengatik edota dena delakoagatik hizkuntzari buruzko ezagutza deklaratiboak ditu ikasleak: ortografia, morfosintaxia, semantika … Baina ez dira nahikoak izaten, besteak beste, testuak koherentzia eta kohesioa behar dituelako eta testuingurura egokitu. Horretaz gain, testu-tipologiaren berri ere izan behar du idazleak, testu generoei buruzko ezagutza, zenbait parametroren arabera zer egitura duten, nola osatzen diren … Eta azkenik, jakin beharko du zer erabilera-esparrutan gauzatzen diren testu-era horiek, nolako harreman-motak isla ditzaketen eta zer erregistrotan burutzen diren. Azken batean, hizkuntzari, testuinguruari eta erabilerari buruzko ezagutzak jarri beharko ditu indarrean ikasleak testu bat idaztean.\nAlabaina, prozedura-ezagutzak ere beharko ditu, praktikarekin zuzen-zuzen lotzen direnak eta idazkuntza erreminta gisa menderatzera eramango dutenak: planifikazioa, egituraketa, berrazterketa eta monitorizazioa.\nDe facto, ezagutza-mota guzti horiek kudeatzen ikasi beharko du idazleak, deklaratiboak zein prozedurazkoak, denak batera, eta, idaztean azaleratzen zaizkion arazoei erantzungo badie, une berean. Prozesu konplexua, beraz, praktika eta hausnarketa eskatzen dituena. Konplexutasun horretan bertan kokatzen da laguntza-estrategia gisa ebaluazio formatiboa.\nFuntzio ezberdinak dituen prozesua da ebaluazioa, horietan guztietan hiru fase nagusi jasotzen dituena: informazioa eskuratzea, irizpideekiko erkaketa burutzea eta erabakiak hartzea.\nIkuspegi formatibotik ebaluazioa hobekuntzara bideratua da, ikaskuntza emankorragoa lortzearren irakaskuntza-prozesua doitzera eta egokitzera; hitz batean, ikaslearen gaitasuna areagotzeko bideak urratzera. Horrela, urrundu egiten da, ezinbestez, ebaluazio sumatibotik eta egiaztatzailetik, eta bete-betean txertaturik ageri da ikas-irakasprozesuan.\nSuma daitekeenez, ikaslearengan ardazten da ebaluazio formatiboa, eta, horrenbestez, ikaslearen ardurapean izatea ezinbestekoa da. Horretarako, bi baldintza bete beharko dira ebaluazio-prozesu hau ikasleak bideratu ahal izateko:\nEbaluazio-irizpideren bat, ezagutza operatiboren bat izatea autoebaluazioa gauzatu ahal izateko. Eta,\nGauza izatea prozesuaren gaineko kontrol kontzientea eramateko.\nEz da nahikoa “irakasleak egin beharrean ikasleak egin dezala” esatea. Ezinbestekoa izango da ikaslearen eskuetan irizpide erabilgarriak eta operatiboak jartzea, ebaluatzea ahalbidetuko dutenak. Eraiketa-prozesu bat da, ebaluazio-irizpideen eskurapenean ikasleak urratsez urrats jorratuko duen ibilbidea. Horregatik mintzo da autoebaluatzen ikasteaz.\nIkas-irakasprozesura etorrita, helburuek eta edukiek eskaintzen diote norabidea ekintza didaktikoari, zeina lerrotutako sekuentzia didaktikoetan bideratuko den. Hauetan, eta elkarrekintzan oinarrituz, azaleratzen joango dira ikasleak autoebaluazioan kontuan izan beharreko irizpideak, ondorengo sekuentzia didaktikoetan praktikan jarriko dituenak. Jarduerak aurrera egin ahalean, elkarrekintzak ahalbidetuko du irizpideak formulatzea, birformulatzea, errealitatera doitzea eta ebaluazio-markoa osatzea.\nEbaluazio formatiboaren abiapuntu eta hausnarketa-prozesuaren abiaburu egoera berri batek azalera dezakeen gatazka kognitiboa bilakatzen da; edota arazoren bat sortzen duen hizkuntza-baliabideren batek. Une horretan, hain zuzen, hartzen du bere benetako egitekoa ebaluazio formatiboak, ebaluazio-tresnak eta ebaluazio-irizpideak ikaslearen eskuetan jarriz autoebaluazioa burutu dezan eta ikasprozesuaz kontzienteago bilaka dadin.\nHausnarketa bultzatzera bideratua da eta helburu ezberdinak ditu:\nIkaslearen arreta elementu edota egoera horretan jartzea.\nEgoerari buruzko hausnarketa ahalbidetzea.\nAzaleratutako arazoaz ikaslea kontziente bilakatzea.\nIrtenbide bat proposatzea: arazoari irtenbide bat emateko ezagutza ezberdinak baliatzea.\nIrtenbide horretarako zenbait lagungarri eskaintzea.\nHorrela, ebaluazio formatiboak ahalbidetzen duen prozesua heteronomiatik autonomiara bideratutako ikasketa bihurtzen da, heterorregulaziotik autorregulaziora doana, helburu norbanakoak ikasprozesuari buruzko hausnarketa autonomoagoa egitea.


As, Urt 11, 23:05:09, CET 2011\nEz kezkatu gaindosi kontuarekin, neska-motillek!\nOierrek ederki azaldu duen bezala, soka-dantzak polimorfoak eta multifuntzionalak izan direla ziurtatzeko datu mordoa daukagu. Hasi Iztuetarengandik (gizon-dantza, neskatxena, galaiena.... egitura eta funtzio ezberdinekoak gixa deskribatzen ditu) eta orain gutxi arte plazetan tradizioaren eskutik iritsi zaizkigunetaraino. Garai batean, Goierriko herrietan behinik behin, erromeria asko eta asko, beharbada igandero, dantzasoka baten bitartez hasten ziren.\nGehienok, soka-dantza "ohorezko" ereduarekin geratu gara, agian mugatuak, eta "estutuak". Baina esan bezala, beste manifestazio batzuk ere bazituen eta galbidean dauzkagu (iniziatikoa, soziala, aisialdikoa edo ludikoa... ingurumariaren arabera betiere). Horrelako aukerak izan daitezke egokiak, beste funtzio hauek berreskuratzeko.\nHori bai, gaindosia sortzeko arriskua izango da, eredu bakarra, errepikakorra eta pasiboa erabiltzen badugu. Uste dut Urbeltzi entzuna dela, dantzak ez direla aspergarriak, baizik eta geuk egiten ditugula aspergarriak.\n(Oier, aitortu behar diat, orain 15-20 urte, saiatu nintzela gure koadrilako lagun baten ezkontzarako, gure lagun arteko soka prestatzen, baina ez nian lortu, eta azkenean "dantzari profesionalak" ginen hiru kidek dantzatu genian bakarrik. Lagun koadrilak bertso batzuk prestatu eta kantatu zituen, inor bertsolari izan gabe, baina duintasunez, azken batean, hor baitago gakoa. Hori bai, aspaldi honetan, dantza-taldeko kideak ezkontzen direnetan, ez dituk dantza-sokarik gabe libratzen, kasu bakoitzari bereizituak).\nSent: Tuesday, January 11, 2011 4:12 PM\nHori da Arkaitz, horrelako makina bat egin izan ditugu denok aurretik ere, eta ondo eginak nire ustez! Eta ez da beharrezkoa ordubeteko soka-dantza egitea zati guztiak dantzatuz eta abar. Soka atera, eta dantza eta zubi bat eginda nahikoa izan daiteke gehienetan.\nBeste adibide batzuren artean honako hau ere etorri zait gogora: Iztuetari 1967an egin zitzaion omenaldian soka-dantza egin zitzaion Zaldibian, bere etxearen aurrean, Uztapide eta Basarri garaiko bertsolari handiak sokan zirela, eta Urbeltz aurreskulari lanetan. Guregipuzkoan jaso berri dituzte ekitaldi horretako zenbait irudi:\nAzkenerako soka-dantza gaindosia izango ote dugun? Ja, ja, izan liteke, baina momentuz ez du horren itxurarik. Eta hala balitz, oraingo bakarlari-gaindosia baino hobea izango zela iruditzen zait.\n2011/1/11 Arkaitz Orbegozo Larrión <arkaitz1981 a bildua hotmail.com>\nEskerrikasko denori zuen erantzunengatik! Hau luxua, horrelako aholkulari taldea eskura izatea!!!\nAnder: Bai, gure familian ere nahiko zaleak gara horrelakoetan instrumentuak atera eta kantuan jartzera. Baina, diferentzia ikusten dut, aurretik ba dagoela zaletasun bat, eta ezkontza ez dela musika egiten hasteko lehen aitzakia.\nJexux: Hori da bai, hor ikusten dut badela diferentzia bat. Nik, konparazio bila jarrita, dantzan egiten denaren parekoa musikan bilatuta honelako zerbait okurritzen zait: "Aizu, nire lagun bat ezkontzen da eta organoarekin pare bat pieza jo nahi nituzke mezan. Erakutsiko didazu? --Ah, oso ondo, eta zer jotzen duzu normalean, pianoa edo? --Ez, ez ezerrez. Ez dakit musikarik. --Ahh... Eta zer jo nahiko zenuke? --Ba, ez dakit, horrelakoetan jotzen den zerbait tipikoa, Haendel-en Mesias edo..."\nXabier: Nik ere kontraesan horixe daukat nire baitan, eta interesgarria iruditzen zait formula bakarra ez aplikatzea kasu guztietan. Erosoena beti eredu bera errepikatzea da, baina argi dago askoz interesgarriagoa dela kasu bakoitzerako zerbait berezia bilatzea.\nIñaki: Egia da, nire hasierako erreakzioa negatiboa izan da. Gero zalanza sortu zait, eta saiatu naiz alderdi positiboa ikusten. Eta orain zuen erantzunak ikusita ia-ia positiboago ikusten dut auzia negatiboa baino. Eta arrazoia, kasu bakoitza banaka aztertu behar da.\nMikel: Touché!!!l! Hainbeste jira eta bira soka-dantzaren inguruan, hainbeste tokitan jarri ditut martxan soka-dantzak azken urteotan, eta hau moduko aukera bikaina izanik nola ez zait okurritu!!! Bikaina iruditzen zait emandako aholkua. Eta uste dut horixe proposatuko diedala!\nAzken urteotan, ekitaldi sozial eta protokolario mordoska batean, agurra dantzatzeko eskatu eta soka-dantzan jarri izan ditut. Agintariak, elkarteetako ordezkariak eta familia (hemen adibide bat: http://www.flickr.com/photos/oierko/3864365069/in/set-72157622167859714/ ) eta benetan soluzio bikaina iruditzen zait. Sinbolikoki izugarrizko buelta ematen dio protokoloari, bakarlari baten exhibizioaren ordez errito kolektiboa bihurtzen da. Partehartzea zabaltzen da eta omendua bera erritoan integratzeko aukera ematen du. Sokan parte hartzera edozein integratu daiteke eta nahikoa da trebeena dena instruitu edo gidatzea. Egitura malgua da soka-dantza eta gure behar eta neurrira egokitu dezakegu. Eta gainera, tradizioarekin askoz ere zintzoago jokatzen ari gara. Gure dantza taldean ere, taldekide bat ezkontzen denean soka-dantza egiten diogu eta ezkonberria sokan sartu eta berak dantzatzen dio bikoteari.\nBeraz, horixe proposatuko diot lagunari. Talde polita dute (hamar lagun) eta soka ederra atera daiteke. Horrelako gazte talde bat dantza egiteko prest izatea aprobetxatu beharreko aukera da, eta eredu on bat eskainita gainera. Izan ere, ezezkoa ematerakoan kezka eragiten zidana zen, beraiei erakusteko ezezkoa emanez gero gerta zitekeela neuri eskatzea dantza egitea, eta hori ez nuen nahi, ez dudalako gogoko ezezagunen ezkontzetan dantza egitea, eta asmoa ez zelako niri ez dagokidan protagonismo bat neureganatzea. Modu honetan, ez da hori gertatuko, eta dantzarioi dagokigun paper garrantzitsu (eta itzaleko) bat jokatuko dut, protokoloen gidaritza eta dantza tradizionalak modu egokian baliatzeko aholkularitza.


Zer da Munduko Arrozak? - Munduko Arrozak\nMunduko Arrozak herriaren parte hartzean du oinarria. Antolaketa eta programa zure esku daude. Egin kantu, egin dantza,\naldarrikatu, eskatu, jan, edan… dena zaizu zilegi. Bai, dena, indarkeria, xenofobia, ekintza sexistak eta homofoboak ez ezik. Guztia giro positiboan joan dadin luzatu eskua, eman laguntza. Ekimen ugariak aurrera atera daitezen ere bai: hondarrak bildu, garbitu, zure alboan dagoenak behar zaitu.\nMunduko Arrozak jai eta festa autogestionarioa da. Ez du inolako erakunde publiko edo pribatuko laguntzarik jasotzen, auto-\neraketa nahiago dugulako eta gu geure mezuak aldarrikatzeko aske izan nahi dugulako. Mahaiak, aulkiak, propaganda eta zabalkundea, ekimen guztiak aurrera ateratzeko beharrezkoa den azpiegitura…, dena, Taldeetako Koordinadora eta gizarteko beste zenbait kolektibo solidarioen laguntza boluntarioaren bidez finantzatzen da. Eta zenbait materialeren salmenta bitartez. Lagun ezazu txartel, bonu, pegatina, azulejo, txapa, amantal… eskuratuz. Horrela, festa hau datozen urteetan ere era dezagun sustatu eta bultzatuko duzu.\nMunduko Arrozak festa da, baina baita errebindikatzea ere bada. Gure kaleak okupatu eta berreskuratu nahi ditugu; gure auzoek\ninstituzioengandik jasaten duten utzikeria eta bazterketa salatu; jatorri ezberdineko pertsonen arteko harremana eta bizikidetza defendatu eta bultza. Zaitez ba, errebindikazio hauen bozgorailu ere: hartu parte eguerdiko kalejiran.


Sin categoría – ASLE\nEl pasado día 11 de septiembre, la Junta Directiva de ASLE mantuvo un encuentro de trabajo con la Consejera de Desarrollo Económico y Competitividad del Gobierno Vasco, Arantza Tapia, a quien acompañaba el Viceconsejero de Industria Juan Ignacio García de Motiloa. El encuentro tuvo lugar en la empresa Izar Cutting Tools SAL de Amorebieta. Como se sabe, …\nLan Sozietatea, enpresa partaidetuaren erreferentzia. Eguna: Aprililak 19, Osteguna Tokia: Euskalduna Jauregia, Abandoibarra Hiribidea 4, Bilbo (Aparkalejua jauregian bertan). Egitaraua: 09:30 Dokumentazioa eta egiaztagiriak ematea. 10:00 Irekia ekitaldia: Juan M.ª Aburto, Eusko Jaurlaritzako Enplegu Eta Gizarte Politika Arloko Sailburua. Carlos Pujana, ASLEko Presidentea. 10:30 2012ko ekitaldiari dagozkion Memoria, Balantzea eta Emaitzen Kontua aurkeztea. 11:45 ASLEko Zuzendaritza Batzordearen zati bat …\nToribio Echevarria Sariak 2012 – Ekintzailetza Berritzaileari Euskadi Sariak – Kandidaturak Aurkezteko – «Enpresa Asmoak» Euskal Herrian jaio edo bertan bizi diren pertsonei zuzendua, banaka zein taldean, enpresa-ekimen berriak aurkezten dituztenei, batez ere zientzia-teknologia arloan. Sariak Eibarko Udalak 10.500 euro eskudirutan. BIC GIPUZKOA BERRILANen bitartez GIPUZKOAKO FORU ALDUNDIAren Berrikuntzarako, Landa Garapenerako eta Turismoko departamentuaren eta SPRIren …\nLaneko etekinei aplikatu beharreko atxikipen-ehunekoak aldatzen dituen Foru Dekretua onetsi du gobernu-kontseiluak. 2013ko PFEZean aplikatu beharko den atxikipen-taula berria da. Ehunekoa honako hauen arabera kalkulatzen da: aurrez ikusitako etekinen zenbatekoa eta zergadunaren egoera pertsonala. Zergan kenkari-eskubidea duten ondorengoen kopuruak zehazten du egoera hori. Onetsi berri den Dekretuak, gainera, desgaitasuna duten langileentzako berariazko atxikipen-taula dauka. Horren …\nASLEK badauka Gabonetako Loteria ¿Jolastu nahi duzu?\nASLEK, pasadiren urteetan bezala, badauka jadanik Gabonetako Loteria 5 euroko partizipazioak. Horiek eskuratzeko interesa dutenek ASLE-ren Bilboko Bulegoetara baino ez dute deitu behar (944 354 730), non beharrezko informazio guztia aurkituko duten.\n“Aldaketaren Kudeaketa” Proiektua; ETEtan aldaketa proiektuak nola ezarri arrakastaz, beraien lehiakortasuna hobetzeko. Azaroak 12 Innovanet Sareak egitasmo berri bat abiarazi du 10 ETEren lehiakortasuna hobetzeko, ALDAKETAREN KUDEAKETAREN ERAGINKORTASUNA HANDITZEAREN bidez. Euskal enpresetan eredu izan nahi duen egitasmoa da. Aldaketa proiektuetan murgilduta dauden edota sartzeko asmoa duten ETEei laguntza ematea da helburua, pertsonen jarrera aldaketa kudeatuz, hau …\nEGITARAUA Banka Kooperatiboari eta ETEei buruzko Jardunaldia: «ETEak NAZIOARTEKO BIHURTZEKO PROZESUA» Bilbo, 2012ko azaroaren 13a. Bilboko Euskalduna Jauregia\nJARDUNALDI TEKNIKOA EUSKAL EETentzako FINANTZAKETA TRESNAK Banku finatzaketetara heltzeko enpresek dituzten zailtasunak direla eta, Eusko Jaurlaritzak gure enpresentzat oso interesgarriak kontsideratzen ditugun bi ildo onartu ditu, zeintzuk abenduak 31 arte indarrean dauden. Ildoak hauek dira: 1. Enpresari finantza laguntza. Ezohiko programa 2012. 2. Ezohiko abalak 2012 • Lekua eta data:  Bilbo: urriak 9 IPAR …


Gorputzak dio –\nEta, nola ikasi? Egia esan ez dakit. Uste dut, aspertzeko ohitura hartu behar dugula. Ohituraren inguruan hainbat ikerketa daude. Ohikoena eta itxaropentsuena 50ko hamarkadan Maxwell Maltz kirurgialari plastikoak esan zuena da. Bere hitzetan ohitura bat hartzeko behar den gutxieneko denbora 21 egun dira. Hori zen bere pazienteek behar zuten denbora aldaketa fisiko berriak ohiko bihurtzeko. Jakina, teoria hori deuseztatu duten hainbat teoria gehiago jaio izan dira azken 70 urteetan, zientziak horrela jokatzen baitu. Demagun teoria hori egia dela, asperduraren ohitura hartzeko 21 egun baino ez dugula behar. Egin dezagun froga, 21 egunez ordu batez aspertu, benetan aspertu, gorputza abandonatu, burua abandonatu, ezerezean galdu. Ez du balio siesta botatzea.


John Vane - Wikipedia, entziklopedia askea.\nWythall (en) eta Tardebigge (en) , 1927ko martxoaren 29a\nPrincess Royal University Hospital (en) eta Bromley, 2004ko azaroaren 19a (77 urte)\nBirminghamgo Unibertsitatea 1946) Zientziatan graduatua : kimika\nbiokimikaria, farmakologoa eta unibertsitateko irakaslea\nSir John Robert Vane (Tardebigge, Worcestershire, 1927ko martxoaren 29a - Farnborough, Londres, 2004ko azaroaren 19a) britainiar farmakologoa izan zen. 1982ko Medikuntzako Nobel Saria irabazi zuen Sune Bergström eta Bengt Samuelssonekin batera prostaglandinaren fisiologiari eta biokimikari buruz egindako ikerketengatik.\nAita judu errusiarra zen. John Vanek farmakologia ikasi zuen Oxfordeko Unibertsitatean. 18 urtez irakasle izan zen Londresko Unibertsitatean. Aspirina eta haren hanturaren aurkako efektuak ikertu zituen.\nBNF: 12282828h (data)


Emakumeak ere 'Hitza eta erabakia' eskatzeko elkartu dira - Azpeitia - uztarria.eus\nEmakumeak ere 'Hitza eta erabakia' eskatzeko elkartu dira\n'Hitza eta erabakia'-ren aldeko kanpainaren baitan larunbatean emakumeek atera zuten argazkia.\nDuela bi aste 100 langile elkartu ziren helburu berarekin; asteazkenean herriko gazteen txanda izango da\nGuztiek, urtarrilaren 13an 19:00etan Euskal Herriak du hitza eta erabakia lelopean izango den manifestaziorako deia egin dute (Urola Kostako Hitza)\nHerriko hainbat eragile egiten ari diren Hitza eta erabakia kanpainaren alde agertu dira herriko emakumeak ere. Horren harira, argazkia atera zuten larunbatean herriko plazan. Sinatu duten testuak batzen ditu adin eta pentsamendu ezberdinetako emakume hauek guztiak.\nEmakumeok berain hitza ozen entzunarazteko elkartu direla azaldu dute eta honela dio sinatu berri duten testuak: "Gure hitza baliatu nahi dugu aro politiko berri bati ateak zabaltzeko, aldaketa politikoaren eta sozialaren eragile aktibo izateko".\nElkartu izanaren helburua, berriz, argi azaldu dute. "Helburu garbia hartu dugu: autodeterminazio eskubidearen alde ekitea eta lan egitea, bakoitzak bere esparrutik. Autodeterminazio eskubidean ikusten dugu jendarte aske eta orekatu baten oinarria".\nEmakume talde honen iritziz, "Euskal Herriak une oso berezia bizi du. Aukera ederra dago aspaldidanik gure artean egonezin eta samin handia sortu duen gatazka gainditzeko". Hori dela eta, Azpeitiko emakumeek, gatazka konpontzeko prozesuarekin bat egiten dute.\nGazteak, hilaren 20an\nDuela bi aste langileak, orain emakumeak, eta hurrengo txanda gazteena izango da. Hauek asteazkenean, abenduaren 20an, elkartuko dira Azpeitiko Gaztetxean 19:00etan. Gazteek ere, atxikimenduak biltzeko testua kaleratuko dute.\nBestalde, urtarrilaren 13an 19:00etan Euskal Herriak du hitza eta erabakia lelopean izango den manifestaziorako deia egin dute.


"Emozioen kontzertua" eta "Barroko kontzertua", musika eta antzerkia LH1-2koentzat - Asti Leku ikastola\nHome » Albisteak » Astiberri » “Emozioen kontzertua” eta “Barroko kontzertua”, musika eta antzerkia LH1-2koentzat\nAtzo, osteguna, LHko 1. mailakoek “Emozioen kontzertua” ikusi zuten ikastolako antzerki gelan, Soinuak Haizean konpainiaren eskutik.\nUmeek asko disfrutatu zuten musika eta antzerkia batzen dituen esperientzia honekin, aktoreen lan bikainean oinarrituta dagoena.\n2. mailakoei dagokienez, duela pare bat aste “Barroko kontzertua” ikusi zuten, konpainia berberak emanda.\nMusika eta testua tartekatzen dituen programa hau musika barrokoan barrena lau musikarik egindako bidaia da. Hauek Telemann, Falconieri, Purcell eta Corelliren obra liluragarriak interpretatzen dituzte, garaiko piezen eta instrumentuen bitxikeriak azalduz. Horretarako aktore baten anekdota xelebreez baliatzen dira.\nKontzertua Soinuak Haizean konpainiak ere eskaini zuen. Konpainia hau musika zabaltzeko elkarte bat da, eta bere kideen artean Jon Casamayor aktorea dago, Asti Lekuko ikasle ohia.


Gunea zabalduko den azken eguna irailaren 17a izango da\nBermeoko alkate Aritz Abaroak gunearen lehenbiziko urtearen balorazio “oso positiboa” egiten du\nAldi berean, gogorarazten da, itxierarekin batera, bertan bainatzea debekatuta egongo dela\nBermeon, 2020ko irailaren 16an.- Bermeoko Udalak ‘Martillo’ moilan aisialdirako gunea zabaldu zuen uztaila hasieran, urteetako herritar askoren demanda bati erantzuna emanez. Bada, uda garaia pasata, bihar itxiko da hiru hilabeteetan zehar irekita egon den gune berri hau. Bermeoko alkate Aritz Abaroak lehenbiziko urtearen balorazio “oso positiboa” egiten du eta datorren urtean, guneak izan duen harrera ona ikusirik, arazo berezirik ezean, berriz zabaltzeko asmoa dagoela adierazi du. Eremu honetan bainatzea Udalak Eusko Jaurlaritzako Portu eta Itsas Gaietako zuzendaritzarekin sinatutako hitzarmenari esker izan da posible.\nGuztira, lehorreko eremurako 680m2 mugatu dira uda honetan. Uretan, ordea, bainu eremurako 2.377 m2 gorde dira bertan igeri edo jolasteko eta gunea baliza bidez markatu da. Gainera, bainu guneak Gurutze Gorriko sorosleak izan ditu eguerdiko 12etatik arratsaldeko 7etara eta pantalanean, erabiltzailea modu seguru eta errazean uretara sartu eta ateratzeko, eskailera bat ere jarri da.\n“Oso pozik gaude aisialdirako gune berriak izan duen harrerarekin eta, oro har, herritarrek egin duten erabilerarekin. Bermeotarrok bainurako beste aukera bat izan dugu aurten. Gainera, aurtengo uda COVID-19ak gogor markatu du eta herrian bainatzeko toki ezberdinak izateak asko lagundu du”, adierazi du Bermeoko alkate Aritz Abaroak. “Erabiltzaileek ekarpen asko egin dizkigute uda honetan zehar eta gure helburua herritarrei eskaintzen dizkiegun zerbitzuak hobetzen joatea izanik, horiek kontutan izango ditugu datorren urteari begira, noski” bukatu du alkateak.\nAisialdirako gunea bihar itxiko da eta, ondorioz, ostiraletik aurrera bainua, portu guztian bezala, debekatuta egongo da gune horretan ere.


Julius Robert von Mayer - Wikipedia, entziklopedia askea.\nJulius Robert von Mayer (Heilbronn, 1814ko azaroaren 25a - ibidem, 1878ko martxoaren 20a) alemaniar fisikari eta medikua izan zen. Beroaren eta horrek eragiten duen lanaren baliokidetza azaldu zuen. Kaloria jakin baten baliokide mekanikoa zenbat den aurkitu zuen, eta aldi berean, gaur termodinamikan oinarrizko lege den energiaren kontserbazioaren printzipioa finkatu zuen. Mayerren erlazioa CP - CV = R da, non CP eta CV presio eta bolumen konstanteko bero espezifikoak diren, eta R gas idealen konstantea. Idatzi zuen lanik garrantzizkoena Die Mechanik der Warme liburua da.\nHeilbronn, 1814ko azaroaren 25a\nHeilbronn, 1878ko martxoaren 20a (63 urte)\nTübingengo Unibertsitatea 1838)\nfisikaria eta medikua\nCopley Domina (1871)\nPoncelet Prize (1869)\nMultimedia: Julius Robert von Mayer\nAzken aldaketa 24 otsaila 2019(e)an, 18:20(e)tan\nOrriaren azken aldaketa: 24 otsaila 2019, 18:20.


Albisteak - Emakumeen bisoi-larruzko zapatilak\nEmakumezkoen bisoizko larruzko zapatilak\nFluffy Mink Fur Slides-en zapatilak: emakumezkoen bisoi-larru faltsuak uhal elastikoarekin zapatila erosoa eta sandalia funtzional bat konbinatzen ditu.Adierazpenezko zapatila hauek zure gogoko berriak izango dira.\nMEMORIA-APARRA: zapatila bakoitza dentsitate anitzeko kuxin-zola batekin dago eta memoria-aparrarekin hornituta dago zure oinetan hodei antzeko sentsazioa izateko.Zaintza erraza iraupen luzeko freskotasuna lortzeko - bota itzazu garbigailura!\n【Emakumeentzako zapatila politak】Emakumeentzako etxeko zapatil erosoek behatz irekiko diseinuarekin oinak transpiragarriak egiten dituzte udaberrian edo udan izerdirik gabe.Barruko zapatilen atzealdeko banda elastikoak zure oinak ondo eusten ditu eta orkatila eta oina irrist ez daitezen babesten ditu.\n【Memoria-apar-kuxin lodiak】 Emakumeentzako zapatilak zapatilak oso elastikozko memoria-aparrez eginda daude, eta horrek oinetako estresa murrizteko euskarri nahikoa emango du.Emakumezko memoria-aparrezko zapatila atseginek hodeietan ibiltzeko gogoa ematen dizute zapatila hauek irristatzean, ukipen leunak eta oinak lasaitzeko.\n【Gomaz irristagaitza den zola】Emakumeentzako memoria-aparretako zapatilek behatz irekiak dute irristagaitza ez den erresistentzia eta aldakortasuna duten TPR zolak, zoru hezean ibiltzean irristatzea eragotziko dizu.Aukera ona da etxean janzteko, sotoko eskaileretan behera eta kanpoan bidaia laburrak egiteko.\n【Funtzio anitzeko】Gure zapatilak logelarako, egongelarako edo sukalderako egokiak dira, baina etxetik kanpo ere prest.Arratsaldeko tea patioan edan dezakezu, belarra ureztatu, postontzira oinez edo fardelak sinatzera irten.\n【Opari aukera onak】 Gure zapatila politak kolore ezberdinetan daude eskuragarri.Emakumezkoen etxeko zapatila arin hauek opari bikainak dira neska-lagunarentzat, emaztearentzat, amatxoarentzat, alabarentzat eta zure maiteentzat.\nIzerdi-erosotasunik gabe: zapatila eder hauek larru sintetikozko gainalde dotorea eta larru sintetikozko oinarekin bat datorrena dute.Gainera, transpiragarriak dituzte erosotasun eta estilo onena lortzeko.\nArgitalpenaren ordua: 2022-09-04


ARTZINIEGAKO LURREKO MERKATUA: TOKIKO PRODUKTUEN HILEKO MERKATU BERRIA ARTZINIEGAN - Artziniegako Udala\nARTZINIEGAKO LURREKO MERKATUA: TOKIKO PRODUKTUEN HILEKO MERKATU BERRIA ARTZINIEGAN\nHurrengo maiatzaren 30ean, igandea, tokiko ekoizleen merkatu berri bat hasiko da Artziniegan, aurrerantzean hileko azken igandeetan egingo dena, erdiguneko "Toñín Luengas" pilotalekua agertoki gisa hartuta.\nArtziniegako Udalak, Zabaia Landa Garapenerako Elkartearen laguntzarekin, tokiko produktua balorean jartzearen eta azken kontsumitzailearengana hurbiltzearen aldeko apustua egin du, Artziniegako Lurreko Merkatua berriari hasiera emanez.\nHileko azken igandeetan, 10:30etatik aurrera eta goiz osoan zehar, bere postuak erakutsiko ditu eta hurbileko produktuak erosi ahal izango dira bai eskualdekoak bai mugakideak diren eskualdeetakoak.\nKalitatezko eskaintza, gaztak, eztia, ogia, euskal pastela edo hestebetea dastatzeko aukera ematen duena, herriko artisautza produktuez gain guzti hau musika doinuez lagunduta.\nArtziniegako azoka berria bisitatzea tokiko ekoizpena laguntzeko aukera ona izango da eta, bide batez, Artziniegako ingurune naturala eta kulturala, museo-eskaintza zabala, hirigune historikoa, igande goizero irekita dagoen sutegia eta ostalaritza eta merkataritza eskaintza ezagutzeko. Hileko azken igandeak Artziniega inguruko udalerrietako jendearentzat erreferente izatea nahi dugu, giro berezia sortuz, eta merkatu honek laguntzea espero dugu.\nAnima zaitez hileko azken igandero, maiatzaren 30 honetatik hasita!


Adif eta Euskotrenen aurka dozena bat sabotaje egin dituzte, AHT salatzeko | AHT-ren Aurkako Asanblada\nAr, 13/04/2010 - 15:36 -n Eurokeria -k idatzia\nIgandetik astelehenerako gauean, Adif eta Euskotreneko dozena bat geltokitan sabotaje ekintzak gertatu ziren. Kalte materialak eragiteaz gain, abiadura handiko trenaren aurkako pintadak ere egin zituzten. Egunkari honetara igorritako ohar batean sabotajeen egileek beren gain hartu dituzte erasook eta AHTren aurkako ekintzak izan direla nabarmendu dute.\nErasotako enpresak izan ziren, Adif eta Euskotren, hurrenez hurren, sabotaje horien berri eman zutenak, ohar bidez. Hala, eurek adierazitakoaren arabera, Bizkaian eta Gipuzkoan izan ziren eraso horiek. Zehazki, Adifek zabaldutakoaren arabera, Bizkaian Trapagarango, Portugaleteko eta Bidebieta-Basauriko tren geltokietan izan zituzten erasoak, eta Gipuzkoan, aldiz, Donostian, Pasaian, Hernanin eta Villabona-Zizurkilen. Horietan, bidaia-txartelak ateratzeko makinei egin zieten eraso, eta, ondorioz, blokeatuta geratu ziren. Hala ere, erabiltzaileek ez zutela kalterik jasan azaldu zuen Adifek.\nHelburua, Renferen diru iturria\nEuskal Trenbide Sareak (ETS), bere aldetik, azaldu zuenez, berak kudeatzen dituen geltokietatik erasoa izan zutenak ondokoak dira, guztiak Bizkaian: Zaldibarrekoa, Durangokoa, Abadiñokoa eta Basaurikoa.\nGaineratu zuenez, Zaldibarreko geltokian, esaterako, hainbat pertsonek egindako erasoan, txartel makinei su eman zieten. Bideo-zaintzako kamerei ere pintura jaurti omen zieten, eta abiadura handiko trenaren aurkako pintadak egin zituzten.\nEgunkari honetara igorritako ohar baten bidez, beren identitatea argitu ez duten pertsonek beren gain hartu dituzte sabotaje ekintza horiek. Horien bidez bidaia txartelak ateratzeko makinak blokeatu zituztela adierazi dute. «Renfe abiadura handiko trenbide guztien kudeatzailea da eta beraz, AHT-ak ekarriko lituzkeen kalte ekologiko, ekonomiko eta sozialen erantzulea. Argitu nahi dugu ekintza hau ez dugula inolaz ere bidaiariak kaltetzeko asmoarekin egin. Gure jomuga Renferen diru sarrera izan da, hori baita gaur egun Renferen motibazio bakarra», azaldu dute ekintza horiei buruz.\n«Izan ere, deigarria da Renfek abiadura handiko saila garatzeko gogo eta indar guztiak jartzen dituen bitartean gero eta kaskarragoa den herri arteko sarea hobetzeko ez duela inolako esfortzurik egin», esanez amaitzen da ohar hori.\nBestalde, bai PSEk, bai Gipuzkoako Batzar Nagusietako presidente Rafaela Romerok gogor gaitzetsi zituzten dozena inguru sabotaje horiek.


About: Igor Stravinski\nIgor Fiodorovitx Stravinski —errusieraz: Игорь Фёдорович Стравинский— (San Petersburgo, Errusiar Inperioa, 1882ko ekainaren 17a – New York, Ameriketako Estatu Batuak, 1971ko apirilaren 6a) musikagilea, piano-jotzailea eta orkestra zuzendaria izan zen. Errusiaz gain, Suitza, Frantzia eta Ameriketako Estatu Batuak izan zituen bizileku. Herritartasunez errusiar jaioa, frantses eta estatubatuar herritartasunak hartu zituen gerora.\nIgor Fiodorovitx Stravinski —errusieraz: Игорь Фёдорович Стравинский— (San Petersburgo, Errusiar Inperioa, 1882ko ekainaren 17a – New York, Ameriketako Estatu Batuak, 1971ko apirilaren 6a) musikagilea, piano-jotzailea eta orkestra zuzendaria izan zen. Errusiaz gain, Suitza, Frantzia eta Ameriketako Estatu Batuak izan zituen bizileku. Herritartasunez errusiar jaioa, frantses eta estatubatuar herritartasunak hartu zituen gerora. (eu)\nIgor Stravinski (eu)\nIgor Fiodorovitx Stravinski (eu)


Diru-asmorik gabe euskadin gizartearen alde osasun-arloan jarduten diren erakundeetzako laguntzak, gaixoen eta beren senideen bizi-kalitatea hobetzen laguntzeko, informazioaren eta komunikazioaren teknologiak usuago erabiliz\nGizarteari lagundu nahian jarduten diren diru-asmorik gabeko erakundeei laguntzak emateko deia zabaltzea, erakundeok gaixoei eta senideei finantzazioa eman diezaieten informazioaren eta komunikazioaren teknologia digitala ezartzeko, garatzeko eta erabiltzeko. Bi eratako laguntzak izango dira:\nA modalitatea: Erakunde onuradunetan, sare sozial formatuko komunikazio digital interaktiborako sistemak diagnostikatzea, ezartzea eta zabaltzea, baldin lizentzien kode irekiko softwarean sortu badira eta sare horietan erakundearen egitura osatzen duten osagai guztiak sartzen badira: kideak, boluntarioak, osasun-arloko profesionalak, hezitzaileak eta bestelako herritarrak.\nB modalitatea: Dagoeneko martxan diren sistema digitalen bitartez taxutzen diren ekintzak nahiz horien bidez ezarritako helburuak ebaluatzeko sistemak diseinatzeko eta aplikatzeko laguntzak.\nGuztira, laurehun mila (400.000) euro jarri dira Agindu honen helbururako. Diru-kopuru hori diru-laguntzen bi modalitateetarako izango da, honela banatuta:\nElkarteen barruan komunikazio digital interaktiborako sistemak diseinatu, abiarazi eta zabaltzeko: 350.000 €\nDagoeneko ezarrita dauden sistema digitalei eta sistema horietan ezarritako helburuen lorpenari buruzko ebaluazio-ikerketak egiteko: 50.000 €\nAGINDUA, 2012ko urriaren 16koa (EHAA Zk. 214/2012)\n2012ko urriaren 16ko AGINDUA, Osasun eta Kontsumo Sailburuarena, EAEn, osasun-eremuan lan egiten duten irabazi-asmorik gabeko gizarte-ekimeneko erakundeei zuzendutako laguntzetarako deia zabaltzeko, zehazki, gaixo eta haien familien bizi-kalitatea hobetzen jardun eta informazioaren eta komunikazioaren teknologien erabilera sustatzen dutenentzako.\nDiru-asmorik gabe euskadin gizartearen alde osasun-arloan jarduten diren erakundeetzako laguntzak, gaixoen eta beren senideen bizi-kalitatea hobetzen laguntzeko, informazioaren eta komunikazioaren tek\nEAEn, pertsona gaixoen eta haien senideen bizi-kalitatea hobetzeko asmoz jarduten diren diru-asmorik gabeko gizarte-ekimeneko erakundeak.\nOnuradunen betebeharrak hemen kontsultatu Diru-asmorik gabe euskadin gizartearen alde osasun-arloan jarduten diren erakundeetzako laguntzak, gaixoen eta beren senideen bizi-kalitatea hobetzen laguntzeko, informazioaren eta komunikazioaren tek\nLehenengo ordainketa, emango den zenbatekoaren % 50, berehala egingo da, hots, laguntzaren ebazpena onartzen eta argitaratzen denean; betiere, erakunde onuradunak, ebazpena egin eta hamar eguneko epean, laguntzari berariaz uko egiten ez badio.\nBigarren ordainketa egiteko, proiektuko fase guztiak burutu behar dira, eta dokumentu hauek aurkeztu behar dira, 2013ko otsailaren 28a baino lehenago:\na) Sistemaren garapenari eta ezarpenari buruzko txosten teknikoa eta, halakorik bada, erabiltzaileentzako liburuxka, bai eta ezarritako komunikazio-sistema digitalean sartzeko gakoak ere, amaierako produktua ikusteko.\nb) Diruz lagundutako jarduerarekin lotutako diru-sarreren eta gastuen balantzea eta komunikazio-sistema digitala diagnostikatzeko, diseinatzeko, ezartzeko eta hedatzeko diru-laguntzaren kontura egindako ordainketen jatorrizko fakturak edo froga-balio baliokidea duten agiriak, merkataritza-trafiko juridikoan baliozkoak direnak edo administrazio-eraginkortasuna dutenak; betiere, faktura eta agiri horiek lehenago aurkeztu ez badira.\nI. Eranskina (A modalitatea) (Eskaera)\nKomunikazio digital interaktiboko sistema baten diagnostikoa eta diseinua egiteko, eta sistema hori ezartzeko eta hedatzeko dirulaguntza eskaera\nII. Eranskina (B modalitatea) (Eskaera)\nEzarrita dauden sistema digitalei buruzko ebaluazio-azterketak eta horiek ezartzearekin proposatu ziren helburuak lortu diren jakiteko ebaluazio-azterketak egiteko diru-laguntza eskaera\nIII. Eranskina (Memoria) (Eskaera)\nkomunikazio digital interaktiboko sistema baten diagnostikoa eta diseinua egiteko, eta sistema hori ezartzeko eta hedatzeko diru-laguntza eskaeraren memoria\nIV. Eranskina (Erakundearen datuak) (Eskaera)\nErakundearen datuak (paperean ez ezik, euskarri informatikoan ere bidali behar dira).\n2012/11/07 - 2012/12/07\nAurkezteko epe-muga: 2012/12/07


Obra txikiak eta zerbitzuak - ORDIZIAKO UDALA - Results from #8\nObra txikiak eta zerbitzuak\t 2019.04.11\nObra txikiak eta zerbitzuak\t 2019.03.04\nEusko Jaurlaritzako Hezkuntzako ordezkaritza izan zen bisitan aurreko astean Ordiziako Oianguren institutuan. Olatz Garamendi sailburu-ordea eta Polentzi Urkijo Hezkuntza zuzendaria etorri ziren, hain juxtu. Izan ere, institutuko eraikuntzak hainbat gabezi ditu une honetan eta beharrak bertatik ezagutzeko gerturatu ziren.\nGurutze Puiadena zuzendariak eta Pilare Mendia idazkariak azaldu zizkien behar horiek: garrantzizkoenak, jangela bat, patio estali bat eta leihoen aldaketa. Une honetan 70 bat ikasleek dute jangela beharra eta Urdanetako eskolara joaten dira bazkaltzera. ‘Joan etorriko arazoak ekidin eta adin horretara egokitutako azpiegitura da premi nagusietakoa’, esan zuten.\nJose Miguel Santamaria alkateak eta Joseba Aranburu Hezkuntzako zinegotziak ere bisitan lagundu zuten, behar horiek bideratzeko Udalak dagokion ardura hartzeko prest egongo delarik.\nObra txikiak eta zerbitzuak\t 2019.02.08\nSemaforo bat, bi urbanizazio eta bi komun publiko dira urte hasiera honetako berriak\nOrdizian, Zaldibiabidean, Majori plazako 7-8 zenbakien ondoko oinezko pasabidearen parean semaforoa jarri da ostegun honetan. Beste aldean industria eta merkatal gunea daude eta pertsona askok gurutzatzen du N-Iera eta Ordiziara eta Zaldibiara daraman errepidea. Zirkulazio asko duen errepidea da eta erabiltzaileen segurtasuna bermatzea da hartutako neurriaren helburua.\nHala, Ordiziako Udalak atzotik martxan dagoen semaforoa jartzeko obra zibila egin du. Erabilera sistemari dagokionez, errepidea gurutzatu nahi duten oinezkoek botoia sakatu behar dute eta, jakina, argi berdea piztean gurutzatu. Gainera, noranzko bakoitzean radar informatibo edo pedagogiko bana jarriko da laster gidariei daramaten abiadura zein den jakinarazteko.\nUdal gobernuak ordiziarren beharrak ezagutzeko 2018ko aurrekontuak osatzeko burutu zuen parte-hartze prozesuan hainbat herritarrek egindako proposamenetako bat izan zen gune horretan semaforoa jartzearena. Prozesu haren baitan definitu ziren Udala egiten ari den inbertsio gehienak.\nObra txikiak eta zerbitzuak\t 2019.01.31\n2.435 gidarien kontrola egin zen iragarritako urteko trafiko kanpainan zehar\nUdaltzaingoak iaz Ordizian egindako trafiko kanpainen datuek txostena osatu du. 2.435 ibilgailu ikuskatu ziren eta 17 arau-hauste antzeman ziren.\nAurtengo egutegia berehala ezagutuko da, baina aurreko astean oharkabetzeen inguruko kontrola egin zen. 145 ibilgailu ikustatu ziren eta 3 arau-hauste antzeman, 2 sakeleko telefonoa erabiltzeagatik eta 1 beharrezko arreta ez izateagatik.\nHauek dira 2018ko datuak:


OsmAnd - Librezale.eus\nMapan interesezko puntuak bistaratu ditzake (farmaziak, tabernak, museoak, ata abar) edo Wikipediako geolokalizatutako artikuluak. Txirrindularientzako edo oinezkoentzako ibilbide ofizialak bistaratu daitezke (GRak edo Done Jakue bidea esaterako), Internet konexioa erabilita bestelako mapa iturri batzuk erabili daitezke, egindako bidea GPX fitxategi batean grabatzeko gaitasuna du eta GPX fitxategiak kargatu eta jarraitzeko, eta abar luze bat.\nBi konpilazio ofizial daude Google Play dendan, OsmAnd– doako bertsioak deskargatu daitezkeen mapa eta gehigarri kopurua mugatzen du, OsmAnd+ erosita proiektuari ekarpen ekonomikoa eginez muga hau desagertzen da. Badago ere deskargarako mugarik ez duen OsmAnd~ konpilazio ez ofiziala F-droid biltegian, baina hau ez da ofiziala bezain maiz eguneratzen\nEuskaratzea Weblate plataformaren bidez berritzen da.\nOrrialdearen azken aldaketa: 6 abuztua 2020, 17:19.


11 ERRONKA NATURA BABESTEKO\nHerritarron bizi-kalitatea, egungo Sopelako herri-antolamenduari kritika, Sopela bizigarriagoa... Natura babesteko hona hemen gure 11 erronka!\n| 2021-09-09 14:18:00\nHerritarron bizi-kalitatea helburu\nKrisi klimatiko eta ekologikoak eta azken urte eta erdian pandemiak berak erakutsi egin digute zeinen garrantzitsua den naturaren zaintza, herritarron zaintza ere ahalbideratzeko. EH Bilduk zuzenean lotzen du Naturaren babesa herritarron bizi-kalitatearekin.\nKritika gogorra egungo Sopelako herri-antolamenduari\nSopelak duen herri-antolamendua, hirigintza eta ingurumenaren alorrean, jasangaitza da. 1999ko arau subisidarioek (egungo hirigintza-araudiak) sortu duten herri-antolamendua erabat anti-sozial\neta anti-ekologikoa izan da: txaletak kostaldean eta naturaguneen zaintza eza. Hauxe izan da EAJ-ak Sopelarentzat izan duen garapen eredua. Eta eredu hori aldatzeko herriaren estrategia integrala izatea beharrezkoa da, naturguneen babesa eta herritarron bizi-kalitatea erdigunean jarriko dituena.\nSopela herri bizigarriagoa bihurtzeko erronka\n2019-2023 legegintzaldirako herri-programan gure filosofia zehazten genuen: “Sopela bizia dugu amets. Etorkizuneko Sopela irudikatu nahi dugu. Herri atsegin, eroso eta erakargarriagoa. Zainduagoa eta garbiagoa. Kohesionatuagoa. Modernoagoa. Sozialagoa. Ingurune natural eta historiko babestuekin”. Zehazki, hirigintza- eta ingurumen-alorretan finkatzen genuen erronka: “Gaur egungo hirigintza eredua aldatu, Herria Antolatzeko Plan Orokorra ezarriz (HAPO), etorkizuneko Sopela modu orekatu eta jasangarrian antolatzeko (herri kohesioa, naturaguneak)”.\n11 erronka zehatzak legegintzaldi honetan\nHerri-programa iparrorratz hartuta, hainbat gaietan kokatu gara legegintzaldi honetan zehar. Esan beharra dago gai horietako asko (edo gehienak), EAJ eta PSEko udal gobernuarekin sinatutako 2020 eta 2021ko aurrekontu-akordioan sartuta zeudela. EH Bilduk akordio hori apurtu zuen uztailean, udal gobernuarekin izandako desadostasunengatik. Gauzak horrela, honako hauek dira EH Bilduk naturaguneen inguruan proposatzen duena:\n1. San Andres-eko landak. Joan den legegintzaldiak EAJ-ak naturagune horretan institutu berri bat eraikitzea proposatzen zuen, Iberreko espazio arazoak konpontze aldera. EH Bildu erabat kontra agertu zen hasieratik. San Andreseko naturagunea zaindu eta berreskuratu behar da, herritarron gozamenerako eta Naturaren zaintzarako. Eremu horretan ez da bestelako ekintzarik egin behar.\n2. Loroño, Zabalbide eta Lemotzako ingurunea. Bertan Zipiriñeko espazio arazoak konpontzeko hezkuntza-zentro berri bat eraikitzea proposatu genuen egungo Loroñoko aparkalekuan, inguruko artadia eta Lemotzako ingurunea ekologikoki berreskuratzeko proiektua aurkeztuz.\n3. Urkoko hezegunea. EAJ-ak bertan kirol-hiria eraikitzeko asmoa zuen legegintzaldi hasieran. Hori zen beraien proiektu-izarra. Gure ikuspegia bestelakoa da: Urkoko hezegunea babestu eta handitu beharra dago, Iberrota plazaraino. Horretarako, proiektu zehatza aurkeztu dugu, naturagunea babestea proposatuz, auzokideen gozamenerako.\n4. Abaroko Plan Partziala. Larrabasterrako zonalde hori hirigintza mailan garatuz, Urko- Iberrota ingurune osoa lur publiko bihurtuko da. Horrez gain, Gobela ibaia eta Gatzarriñe errepidearen arteko lur sailak ere publiko bihurtuko dira. Urkoko hezegunean proposatu dugun bezala, lur sail horietan proiektu zehatza garatu berri dugu, natura babestuz eta auzokideentzako aisialdirako aukerak sortuz. Esteka honetan duzue. Emaiozue begiratu bat!\n5. Herrian bertan natura txertatu. Ez gaude ados EAJ-ak erdigunean abian jarri duen oinezkoentzako gunearekin. 2011-2015 legegintzaldiaren amaieran, EH Bilduk proposamen zehatza zuen, erakargarriagoa, porlana gutxiagorekin eta zuhaixka gehiagorekin. EAJ-ak proposamen hori blokeatu zuen joan den legegintzaldian. Orain abian jarritako esperimentua eskasa da erabat. Badaude beste proposamen batzuk mahai gainean, kontutan har ditzatela. Gauza bera Iberre auzoarekin. Kalearen eraberritzea abian jarri behar, ingurune biziagoa sortuz.\n6. Urkoko saihesbidea. Trafiko arazoak konpontzeko 2011-2015 legegintzaldian trafikosaihesbideen inguruko azterketa gauzatu zen, hainbat alternatiba zehaztuz. Horien\ninguruko prozesu partehartzailea egitea proposatu dugu. EH Bildu Erripako saihesbidearen alde egiten du (Udalaren menpe dagoena), eta zalantzak ditu Urko saihesbidearen inguruan. Saihesbide horrek Larrabasterrako trafiko arazoak konponduko lituzke baina kalte ekologiko garrantzitsua eragingo luke. Saihesbide hori Bizkaiko Foru Aldundiaren\nmenpe dago baina uste dugu erabakia Sopelan hartu behar dela. Herritarrok dugu azken hitza.\n7. Barinatxeko aparkalekua aisialdirako espazio librea bihurtu. Arrietarako auzokideek bultzatutako ekimena babestu dugu, hau da, aparkalekua eta kotxeak kendu aisialdirako gunea bihurtuz zonalde hori. Naturak berreskuratutako ingurunea da.\n8. Sopela, ingurune arkeologiko babestua. Auzokide batzuen ekimena babestu dugu azken hirigintza-batzordeetan. Egin dezala Sopelako Udalak ikerkuntza arkeologiko bat, herriko eremu arkeologiko garrantzitsuenak zehaztuz eta eska diezaiola Eusko Jaurlaritzari ingurune horiek babes arkeologikoko eremu izendatzea. Gure kultur ondarea babestu behar dugu, hirigintza eredu bortitzen kontra.\n9. HAPO berria abian jarri, irizpide ekologiko eta feministaren ikuspegitik. 2011-2015 legegintzaldian, EH Bildu udal gobernuan zegoelarik, HAPO berri baten lizitazioa martxan jarri zen. EAJ-ak blokeatu zuen joan den legegintzaldi osoan zehar. Guk HAPO berri bat abian jartzearen garrantzia ikusten dugu, 1999ko arau subsidiario zaharkitu eta atzerakoiak gaindituko dituena ekologikoaren eta feminismoaren ikuspegitik (zaintza eta natura erdigunean). EAJ-ak legegintzaldi honetan HAPO berria abian jartzeko borondatea du baina ez du kontutan hartu gure ekarpenik handiena: Sopelako hirigintza-antolamendua irudikatuko duen enpresa aukeratzeko irizpide ekonomikoez gain bestelako irizpide kualitatiboak ere kontuan hartzeko. Ez dugu hirigintza-enpresa erraldoirik nahi gure HAPOa definitzeko, Sopela eraldatuko duten eragileak nahi ditugu, ordea.\n10. Sopelako industrialdea. Begi bistakoa da Sopelako industrialdeak azken urteetan izan duen desmantelatze-prozesua, deslokalizazioak barne. Industria ez bada Sopelako egitura ekonomikoaren etorkizuna, kontu handia izan behar dugu industrialde horri emango zaion erabilerari. Sopelak etxebizitza gehiago beharko ditu?, edo naturagune eta aisialdirako gune gehiago?, zeintzuk interes daude horren atzean?\n11. Uribe Kostako naturguneen babesa. Uribe Kosta EH Bildu gure eskualdeko naturaguneak identifikatzen ari da, biodibertsitatea bermatze aldera. Behin ingurune horiek\nzehaztuta, gehienak jabetza pribatukoak, lur horiek publifikatzeko estrategiak abian jartzea da gure helburua. Esate baterako, Barrikan eta Urdulizen zenbait lursailen erosketa proposatu berri da, ildo honi jarraituz.\nSopelako naturaguneak babesteko elkarte bat sortu berri da. Elkarte anitza, naturarekin konprometitutako hainbat herritar biltzen dituena. Sopelako EH Bilduk oso positibotzat jotzen du\nnaturaren babesarekin sortutako herri-mugimenduak eta kolektibo berri honekin lankidetzan aritzeko borondatea berresten du, Kiribile elkarteak proposatzen dituen neurriak aztertuz eta egokitzat joz gero, neurri horiek babestuz. Zorionak egiten ari zareten lanagatik eta aurrera, zuen ondoan izango gaituzue!\nArgazkia: sopela.net ("Gure Larrabasterra maitea", Jose Mari Unanueren artikulua).


Guztira 86 emaitza\nKoronabirusaren gakoak: COVAX - ZientziaEus\nCOVAX, txertoak berdintasunez eskuratzeko helburua duen ekimena da, Osasunaren Mundu Erakundeak\nNorteko Ferrokarrilla - Adimen artifiziala eta generoa - ZientziaEus\nerabilita trebatzen dira, eta datu horietan berdintasunaren kontrako ideiarik baldin badago, sistemak\nKoronabirusaren gakoak: 1918ko gripearekin alderatuz - ZientziaEus\nBizitzen ari garen egoerak askotan ekartzen digu gogora 1918ko gripea, baina benetan ba al du zerikusirik gaur egun gertatzen hari denak garai hartan jazo zenarekin? Honen harira, hainbat berdintasun eta desberdintasun aipatuko dizkigu Ana Galarraga Elhuyarko zientzia dibulgatzaileak.\nal du zerikusirik gaur egun gertatzen hari denak garai hartan jazo zenarekin? Honen harira, hainbat berdintasun eta\nZientziaren izarrak - ZientziaEus\nUrte luzez Elhuyar aldizkarian Istorioak atala idazten aritu ondoren, Egoitz Etxebeste Adurizek “Zientziaren izarrak. Emakumeak, itzaletik argira” liburua argitaratu du, Elhuyarren eskutik. Istorioen bilduma berri honek emakumeengan jarri du begirada, eta emakume aitzindari eta borrokalariei ahotsa eman die.    Emakume ...\nizarrak Berdintasuna Arg. Elhuyar Urte luzez Elhuyar aldizkarian Istorioak atala idazten aritu ondoren\nBokazio zientifikoak sustatzeko laborategia - ZientziaEus\nZientzia eta teknologia alorreko ogibideetan berrikuntza eta ideia berriak izatea ezinbestekoa da. Azken urteetan, alor honetako lanbideen eskaera nabarmen handitu da. Era berean ordea, gazteentzat, batik bat, emakumeentzat, profesio hauek urrutiko egiten dira. Mondragon Goi eskola politeknikoak kezka eta behar ...\nlaborategia Berdintasuna Zientzia eta teknologia alorreko ogibideetan berrikuntza eta ideia berriak izatea\nElhuyarrek hainbat ekintza antolatuko ditu Emakume eta Neska Zientzialarien Nazioarteko eguna ospatzeko - ZientziaEus\neta berdintasunezkoa izatea lortzeko. Elhuyarrek hainbat ekintza antolatuko ditu Emakume eta Neska\nAdimen artifiziala eta genero-berdintasuna: urratzen ari garen bidea - ZientziaEus\npotentzialitate handia duela sinetsita gaude; baina... Adimen artifiziala eta genero-berdintasuna: urratzen ari\n3 Milioi Genoma Afrikar - ZientziaEus\nGiza genoma lehendabiziko aldiz sekuentziatu zenetik hogei urte bete diren aste berean, hain zuzen sekuentziazio hark utzitako hutsune handietako bat bete nahi duen proiektua aurkeztu da: 3MAG (3 Milioi Genoma Afrikar). Izenak dioen bezala, hiru milioi genoma afrikar sekuentziatzea da ...\nere, erreferentziazko giza genoma eg... 3 Milioi Genoma Afrikar - ZientziaEus 3 Milioi Genoma Afrikar Berdintasuna Arg\nEmakume zientzialarien errealitatea, zenbakitan - ZientziaEus\nParekidetasuna ez da arlo zientifiko eta teknologikoetara iritsi. Informazio- eta komunikazio- teknologietan esaterako, ikasten duten emakumeen kopurua % 3koa besterik ez da. STEM arloetan ez dituzte askotan aintzakotzat hartzen eta gizonezkoek jaso izan dituzte euren lanen emaitzen laudorioak. Zenbakiak gordinak ...\n- ZientziaEus Emakume zientzialarien errealitatea, zenbakitan Berdintasuna Parekidetasuna ez da arlo zientifiko\nisla hondakin-uretan Berdintasuna Arg. CSIRO Australian egindako ikerketa batek agerian utzi


Luzifer - Wikipedia, entziklopedia askea.\nLuzifer zerutik kanporatua.\nLuzifer (latineko lux, "argi", eta fero, "eramale": "argiaren eramalea") erromatar mitologian Eosforo (Έωσφόρος) edo "Goizargiaren eramalea" ezizenez ezagutzen zen jainko greziarraren parekidea da. Mitologia klasikoan artizarrari deitu ohi zioten hala.\nDeabruari deitzeko erabiltzen den izena da. Kristautasunaren lehenengo mendeetan Kristori eman zioten izen hori, baina Erdi Aroan zabaldu zen adierari hori deabruaren eponimo edo goitizen gisa, Vulgata itzulpenak Isaiasen ahotan, Babiloniako erregeari buruz ari zela, ezarri zituen hitz batzuetan oinarrituta.\nArtizarrari lotutako jainko-jainkosak


‘Lagundu Bilbo hobetzen’ aplikazioa hiritarren ohar eta iradokizunak egiteko baliagarri\nuriola.eus 2014-04-16 08:00 Udal gaiak Bilbo Dagoeneko jaitsi daitekeen aplikazio horrek doako plataforma erabilerraza eta intuitiboa eskaintzen du, gai guztiei buruzko gorabeheren, iradokizunen eta hobekuntzen berri emateko.\nuriola.eus 2014-04-09 10:35 Udal gaiak Bilbo Aste Santurako planik gabe? Bilboko turismo bulegoak "basque FEST" gida argitaratu berri du, hiri osoan udaberrian topa daitezkeen hainbat jarduera batzen dituena.\nBilboko Udalak hiriko mapa toponimikoa eguneratu du\nuriola.eus 2014-03-21 08:11 Udal gaiak Bilbo\nHirigintza Sailak Eusko Jaurlaritzaren Ingurumen eta Lurralde Politika Sailarekin lankidetzan, plano berriaren 15.000 ale argitaratu ditu. Horretan sartu dira dagoeneko amaitu diren edo abian dauden hirigintzako hainbat elementu garrantzitsu, esate baterako, Zorrotzaurre edo Basurtu-San Mameseko sarbide berriak.\nuriola.eus 2014-03-13 11:01 Udal gaiak Bilbo Udaleko Segurtasun Sailak hitzaldien zikloa abiarazi du Bilboko adinekoen eta emakumeen hainbat elkartetan. Halaber, prebentzio aholkuak eta telefono interesgarriak dituzten 10.000 liburuxka argitaratu ditu, 80 elkarte ingurura bidaliko direnak, ekimen honetan parte hartzeko aukera eskainita.\n‹‹ Aurrekoak 1 2 3 4 ... 29 30 31 32 33 Hurrengoak››